CELEX: E2014P0010
Language: ro
Date: 2014-04-08 00:00:00
Title: Cerere de aviz consultativ al Curții de Justiție a AELS, prezentată de Eidsivating lagmannsrett la data de 31 martie 2014 , în cauza Enes Deveci și alții/Scandinavian Airlines System Denmark-Norway-Sweden (Cauza E-10/14)

21.8.2014   
            
            
               RO
            
            
               Jurnalul Oficial al Uniunii Europene
            
            
               C 274/4
            
         Cerere de aviz consultativ al Curții de Justiție a AELS, prezentată de Eidsivating lagmannsrett la data de 31 martie 2014, în cauza Enes Deveci și alții/Scandinavian Airlines System Denmark-Norway-Sweden
   (Cauza E-10/14)
   (2014/C 274/05)
   Prin scrisoarea din 31 martie 2014, Eidsivating lagmannsrett (Curtea de Apel Eidsivating, Norvegia) a înaintat Curții de Justiție a AELS o cerere, înregistrată la grefa Curții la 8 aprilie 2014, pentru obținerea unui aviz consultativ în cauza Enes Deveci și alții/Scandinavian Airlines System Denmark-Norway-Sweden, cu privire la următoarele chestiuni:
   
               1.
            
            
               Necesitatea de a se stabili dacă faptul că întreprinderea beneficiară a transferului a alocat angajaților implicați în transfer poziții în grila salarială stabilită în convenția colectivă în vigoare în cadrul întreprinderii beneficiare a transferului, începând cu o dată ulterioară datei de expirare a convenției colective în vigoare în cadrul întreprinderii inițiatoare a transferului, este în conformitate cu articolul 3 alineatul (1) și cu articolul 3 alineatul (3) din Directiva 2001/23/CE a Consiliului?
            
         
               2.
            
            
               Depinde răspunsul la întrebarea 1 de necesitatea de a se stabili dacă convenția colectivă aplicabilă în cazul angajaților întreprinderii inițiatoare a transferului era încă în vigoare în momentul în care convenția colectivă în vigoare în cadrul întreprinderii beneficiare a transferului a devenit aplicabilă angajaților implicați în transferul de întreprindere?
            
         
               3.
            
            
               Depinde răspunsul la întrebarea 1 de necesitatea de a se stabili dacă reducerea salarială a fost semnificativă sau nu?